Univerzitet Anton de Kom u Surinamu

Univerzitet Anton de Kom u Surinamu (nizozemski: Anton de Kom Universiteit van Suriname) javni je i jedini univerzitet u južnoameričkoj državi Surinam. Sedište univerziteta nalazi se u glavnom gradu Paramaribo, a institucija nosi ime Antona de Koma, borca pokreta otpora i antikolonijalnog autora koga su nacisti ubili dok je boravio u egzilu u Nizozemskoj. Dok istorija formalnog visokog obrazovanja na području današnjeg Surinama započinje još u 19. veku sa osnivanjem Medicinske škole Geneeskundige 1882. godine, kao i kroz osposobljavanja za pravnička zanimanja, savremeni je univerzitet osnovan 1. novembra 1968. godine. Univerzitet je bio zatvoren u periodu od decembra 1982. do 17. oktobra 1983. nakon čega je preimenovan i poneo je ime Antona de Koma. Historija Surinam je već imao prve oblike univerzitetskog obrazovanja već 1882. godine na lokalnoj medicinskoj Školi za lekare. Krajem 1940-ih godina 20. veka ovoj se školi pridružio i pravni studij na Surinamskoj školi pravna. Povodom stogodišnjice delovanja Skupštine Surinama 1966. godine, ovo telo je u dogovoru sa vladom donelo odluku o osnovanju univerziteta. Univerziteta u Surinamu formalno je osnovano posebnim zakonom od 25. juna 1966. godine G.B. 1966 br. 78 (Univerzitetski zakon). Proklamacija je izvršena 1. novembra 1968. godine u tadašnjem Teatru Star. Od tada se 1. novembar obeležava kao dan univerziteta. Prilikom otvaranja univerziteta, prof. R.A.J. van Lier je održao govor pod nazivom "Univerzitet i društvo u perspektivi razvoja" koji je u štampanom obliku objavljen 1970. godine. Tokom vojne vlasti nakon prevrata 25. februara 1980. godine, došlo je do studentskih i profesorskih protesta protiv režima i tadašnje uprave univerziteta. Od decembra 1982. godine, univerzitet je bio zatvoren gotovo deset meseci. Prilikom ponovnog otvaranja 17. oktobra 1983. godine, ime je promenjeno u "Univerzitet Anton de Kom u Surinamu". Povezano Surinam (nizozemska kolonija) Reference